|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ | | |  | Μοσχάτο 30 - 06 - 2023 |
| ΔΗΜΟΣ ΜΟΣΧΑΤΟΥ - ΤΑΥΡΟΥ | | |  |  |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΟΜΗΣΗΣ  ΥΠΗΡΕΣΙΑ ΔΟΜΗΣΗΣ | | |  |  |
| --------------------------- | | |  | Αριθ. Πρωτ. : ΔΥ |
|  | | |  |  |
| Ταχ. Δ/νση | : | Κοραή 36 & Αγ. Γερασίμου |  | Προς Τον κ. Πρόεδρο και τα μέλη της Επιτροπής Ποιότητας Ζωής ΕΝΤΑΥΘΑ |
| Ταχ. Κώδ. | : | 183 45 |  |
| Τηλέφωνο | : | 213 2019614 |  |
| FAX | : | 210 9416154 |  |
| Αρμόδιος υπάλληλος | : | Καλογήρου Ο. |  |

ΘΕΜΑ: Λήψη απόφασης για τροποποίηση του ρυμοτομικού σχεδίου στο Ο.Τ. 102Α της Δ.Κ. Μοσχάτου του Δήμου Μοσχάτου-Ταύρου με χαρακτηρισμό ιδιοκτησιών σε «Κοινόχρηστο Χώρο- Χώρο Πλατείας».

Οι ιδιοκτησίες 1,2,3,4, όπως αυτές αποτυπώνονται στο από Μάιο 2023 τοπογραφικό διάγραμμα των τεχνικών υπηρεσιών του Δήμου Μοσχάτου- Ταύρου, βρίσκονται στο ΟΤ 102Α της Δ.Κ. Μοσχάτου του Δήμου Μοσχάτου, επί των οδών Κοραή- Αγίου Γερασίμου- εγκεκριμένου πεζόδρομου- εγκεκριμένου πεζόδρομου. Το εν λόγω ΟΤ βρίσκεται ανάμεσα στα ΟΤ 101 και 102 τα οποία είναι Κοινόχρηστοι χώροι- Χώροι Πλατείας, οι οποίοι συνδέονται μεταξύ τους μέσω των εγκεκριμένων πεζοδρόμων δημιουργώντας έναν ενιαίο Κοινόχρηστο Χώρο.

Συγκεκριμένα το ΟΤ 101 με το 09-07-1971 (ΦΕΚ 169Δ/27-07-1971) διάταγμα περί τροποποιήσεως του ρυμοτομικού σχεδίου Μοσχάτου (Πειραιώς) χαρακτηρίστηκε Κοινόχρηστος Χώρος (πλατεία). Το ΟΤ 102 με το 22-02-1985 (ΦΕΚ 170Δ/29-04-1985) διάταγμα τροποποίησης του ρυμοτομικού σχεδίου Μοσχάτου χαρακτηρίστηκε Χώρος Πλατείας. Με την υπ. αριθ. ΠΕ.ΧΩ. οικ. 4825/Φ.Τροπ/2002 (ΦΕΚ 1162Δ/31-12-2002) έγινε τροποποίηση του εγκεκριμένου ρυμοτομικού σχεδίου Δήμου Μοσχάτου στο ΟΤ 102 (χώρος πλατείας), με αποχαρακτηρισμό τμήματος αυτού βάσει της 642/98 απόφασης του Σ.τ.Ε και της 1794/2000 απόφασης του Διοικητικού Εφετείου Αθηνών, και τη δημιουργία του οικοδομικού τετραγώνου 102Α με ειδικούς όρους δόμησης και επιβολής πεζοδρομίου. Η τροποποίηση αυτή αφορούσε τις απεικονιζόμενες με αριθμό 1,2,3 ιδιοκτησίες στο από Μάιος 2023 τοπογραφικό διάγραμμα των τεχνικών υπηρεσιών του Δήμου Μοσχάτου- Ταύρου. Με την υπ. αριθ. 4837/132 απόφαση Νομάρχη εγκρίθηκε η τροποποίηση του ρυμοτομικού σχεδίου Δήμου Μοσχάτου στο Ο.Τ. 102 (χώρο πλατείας) και Ο.Τ. 102Α με μετατόπιση του πεζόδρομου και άρση απαλλοτρίωσης, λόγω δικαστικής απόφασης, της ιδιοκτησίας ……. ……. και ένταξή της στο Ο.Τ. 102Α με ειδικούς όρους δόμησης σύμφωνα με τα ΦΕΚ 1162/31.12.2002 και ΦΕΚ 354/27.4.2004. Η τροποποίηση αυτή αφορούσε τις απεικονιζόμενες με αριθμό 1,2,3 ιδιοκτησίες στο από Μάιο 2023 τοπογραφικό διάγραμμα των τεχνικών υπηρεσιών του Δήμου Μοσχάτου- Ταύρου.

Η ύπαρξη των τεσσάρων ιδιοκτησιών, μεταξύ των κοινοχρήστων χώρων και πεζοδρόμων, αποτελεί μια ασύμβατη χρήση με αυτή που έχει διαμορφωθεί, δημιουργώντας αδυναμία πλήρους σύνδεσης των κοινοχρήστων χώρων των ΟΤ 101 και ΟΤ 102. Οι κοινόχρηστοι χώροι αυτοί φιλοξενούν καθημερινά μεγάλο αριθμό κατοίκων και επισκεπτών όλων των ηλικιών και στη συνείδηση της τοπικής κοινωνίας είναι διαμορφωμένη η άποψη του ενός ενιαίου κοινόχρηστου χώρου.

Προκειμένου να υπάρξει ολοκληρωμένος σχεδιασμός των κοινοχρήστων χώρων, ο οποίος συμβάλλει στη δημόσια ωφέλεια, κρίνεται απαραίτητο να γίνει τροποποίηση του ρυμοτομικού σχεδίου στο ΟΤ 102Α και τον **χαρακτηρισμό των ιδιοκτησιών που βρίσκονται σε αυτό ως Κοινόχρηστο Χώρο - Χώρο Πλατείας**. Συγκεκριμένα οι ως άνω αναφερόμενες ιδιοκτησίες είναι η ιδιοκτησία (1) Α-Ε-Δ-Κ-Λ-Α έκτασης 163,08τ.μ. με ιδιοκτήτη τον Δήμο Μοσχάτου- Ταύρου, η ιδιοκτησία (2) Α-Β-Γ-Δ-Ε-Α έκτασης 150,21τ.μ.με φερόμενους ιδιοκτήτες την ……. ……, ……. ……. και …… ……, η ιδιοκτησία (3) Β-Γ-Ζ-Η-Β έκτασης 171,94τ.μ. με φερόμενο ιδιοκτήτη τον …… ……- …… και η ιδιοκτησία (4) Ζ-Η-Θ-Ι-Ζ έκτασης 184,31τ.μ. με φερόμενο ιδιοκτήτη τη …… ……. …… όπως αυτές απεικονίζονται στο από Μαΐου 2023 τοπογραφικό διάγραμμα των τεχνικών υπηρεσιών του Δήμου Μοσχάτου- Ταύρου

Παρακαλούμε για τη λήψη σχετικής απόφασης.

|  |  |  |
| --- | --- | --- |
| Ο Εντεταλμένος Σύμβουλος  Τ.Υ.ΔΜ-Τ & Δόμησης  ΙΩΑΝΝΗΣ ΣΑΒΒΑΣ |  | Ο Δήμαρχος  Μοσχάτου- Ταύρου  ΑΝΔΡΕΑΣ Γ. ΕΥΘΥΜΙΟΥ |